משטרת ישראל תקיים לראשונה מבצע לאיסוף כלי נשק ואמצעי לחימה במגזר הערבי, שבמסגרתו לא יינקטו הליכים פליליים נגד מחזירי כלי הנשק  כך עולה ממכתב ששיגרה אמש (שני) המשטרה ל-80 ראשי הרשויות המקומיות הערביות בישראל. מטרת המבצע היא למגר את תופעת הנשק הבלתי חוקי בחברה הערבית, והוא יתקיים באופן דומה למבצעי החזרת הציוד הצבאי, שאותם מקיים צה"ל אחת לתקופה, כך שמחזירי הנשק לא יצטרכו להזדהות ולא יינקטו צעדים משפטיים בגין החזקת נשק שלא כדין.



על המכתב חתומה ראש חטיבת האבטחה באגף שיטור וביטחון, תנ"צ עינת גיל צוברי, והוצגה בו תכנית מבצע האיסוף שגובשה על ידי היועץ המשפטי לממשלה אביחי מנדלבליט והמפכ"ל, רנ"צ רוני אלשיך. לפי התכנית, בכל מבנה ששייך לרשות המקומית יוצבו מכלים מיוחדים שבהם יוכלו התושבים להפקיד את כלי הנשק שברשותם. ראשי הרשויות התבקשו להציג למשטרה את הערותיהם ואת תכניתם לקיום המבצע.



תופעת כלי הנשק הבלתי חוקיים נחשבת לאחת הבעיות המרכזיות בחברה הערבית, ובמשטרה כבר פועלים בנושא באמצעות מבצעים סמויים ופשיטות על בתים לאיתור אמצעי לחימה. צעדים אלו הובילו לתפיסת אלפי כלי נשק, אולם על פי הערכות אלפים רבים עוד נמצאים בישובים הערביים.



עוד בוואלה! NEWS:

"אלפים חידשו תעודות רגילות": מחמישי יונפקו דרכונים ביומטריים בלבד

הסתיימה חקירתו של שר הפנים דרעי: חשוד בעבירות מרמה והלבנת הון

מבצעים חשאיים ובירה עם בן גוריון: הס?פּ?ר של מנהיגי ישראל הלך לעולמו